Putini kolm peamist sõjanarratiivi  – Propastop
25.02.2022
Lisaks sõjalisele rünnakule Ukraina vastu ründab Putini režiim Ukrainat intensiivselt ka inforelvaga. Toome esile kolm peamist narratiivi, mida agressor levitab ja näitame, miks need tõele ei vasta.
Kui tahad toetada infosõjas Ukrainat siis hoolitse, et sina sõjast infot jagades neid narratiive tahtmatult ei levitaks.
Küllap proovib Kreml sõjauudiseid vähendades ja eufemismidega asendades hoiduda venemaalaste sõjavastase liikumise aktiviseerumisest.
Selle propagandavale ümber lükkamine on lihtne ja seda tõestab kogu Lääne meediasisu kahe päeva jooksul. Käimas on laiaulatuslik sõda, rünnak ja agressioon kogu Ukraina vastu, selles pole kahtlustki.
Käsikäes erioperatsiooni-propagandavalega kuulub Kremli libainfo paketti ka mulje loomine, nagu sihitaks üksnes militaartaristut. Tavalisi ukrainlasi “erioperatsioon” ei puudutavat ega kahjustavat.
Selle propagandavale eesmärk on samuti hoida venemaalasi sõja vastu välja astumast. Kui Venemaa meedias leviksid pildid põlevatest elumajadest, hukkunud sugulasrahva esindajatest ja lahingutest linnatänavatel, oleks võimatu väita, et Putin pole sõda alustanud.
Propagandavale lükkavad ümber kaadrid tsiviilobjektide kahjustustest, näiteks raketitabamuse saanud Harkivi elumajast, või lahingutest Kiievis. Teateid hukkunutest rahulike elanike hulgas tuleb üha juurde. Siit saad lugeda tsiviilkahjudest 24. veebruari seisuga.
Täiendatud 25.02 kl 15:00: Video Venemaa lennukist tulistamas elamupiirkonnas Ukrainas.
Kolmandaks Kremli sõjavaleks on mulje loomine, nagu ei osutaks Ukraina erilist vastupanu. Siia hulka käivad Venemaa ründevägede teated õhukaitse maha surumisest, samuti sõnumid, mis kutsuvad Ukraina kaitsjaid alla andma.
Selle narratiivi eesmärgiks on ühest küljest toetada kahte esimest propagandasõnumit, teisalt aga õõnestada Ukraina vastupanutahet. Omamoodi on Kreml end inforindel kahvlisse pandud: tahaks raporteerida oma sõjalisest edust, aga mingit sõda ju polevatki…
Propagandavale lükkavad ümber kõik kaadrid Ukraina vägede tegevusest, samuti Venemaa agressori kaotustest – näiteks siin video alla tulistatud Vene kopterist, hävitatud kolonnist , vangi võetud Vene sõduritest või siis rünnakust Venemaa sõjalennuvälja pihta. Neidki materjale lisandub iga tunniga ning nende edasi jagamine kahjustab otseselt Kremli positsioone infosõjas.
Täiendatud 24.2 kell 15:00: Video lahingust Hostomeli lähedal näitab põlevat Vene armee tehnikat. Video hävitatud Vene Grad raketiheitjatest Harkovi lähedal.
Pildid: kuvatõmmised.